Meškanie menštruacie
Dobry večer mam otazku ze uživam antikoncepciu levertte uz 2 mesiace a minuly mesiac mi prisla o 4dni skôr a teraz mi meška 3dni a chcela by som vediet ze ci je to okej alebo mam kontaktovať gynekologa.
Dobrý deň,
ďakujeme za Vašu otázku.
Poruchy menštruačného cyklu sa môžu objaviť ako vedľajší účinok užívanej antikoncepcie. Často objavujú práve v čase, keď je antikoncepcia nová, t.j. neužívate ju dlhšie ako 3 mesiace. Po tomto období sa zväčša cyklus a jeho intenzita ustáli. Ak ste užívali všetky tablety správne, nevracali ste ani ste nemali silnú hnačku a neužívali ste žiadne iné lieky, je veľmi nepravdepodobné, že ste tehotná. Nezačínajte však užívať ďalšie balenie, kým nie je gravidita vylúčená. Ak sa očakávané krvácanie nedostaví dvakrát po sebe, kontaktujte svojho lekára.
Prajem pekný zvyšok dňa.
S pozdravom
PharmDr. Veronika Kiabová